शब्दों से ज्यादा इंसान के कर्म हों महान : बीके वीना
पानीपत | शब्दोंसे ज्यादा इंसान के कर्म महान होने चाहिए। कोई भी आदमी अपने बच्चों को समझाने के लिए प्रवचनों की तरह ज्यादा बातें करेंगे और ऐसे आदमी के कर्म अच्छे नहीं होंगे। ऐसे आदमी के समझाने से बच्चे नहीं समझेंगे। इसलिए आपकी वाणी यानी शब्दों से ज्यादा आपके कर्म महान होने चाहिए। इस बात को मानते हुए इंसान को अपनी सोच सकारात्मक रखनी चाहिए। यह बातें शिवाजी स्टेडियम में प्रजापिता ब्रह्माकुमारी ईश्वरीय विश्वविद्यालय की ओर से शुरू हुए राजयोग शिविर एवं गीता ज्ञान के पहले दिन शुक्रवार को माउंटआबू से पहुंची बहन वीना ने कही। उन्होंने राजयोग की विधि सुनाते हुए कहा कि बुद्धि को दिव्य और मन को सुमन बनाओ। मन में विचारों का आना तो स्वाभाविक क्रिया है लेकिन सोच को सकारात्मक बनाओ। इस अवसर पर खादी ग्रामोद्योग मंडल के चेयरमैन संजय भाटिया, बीके सरला, बीके भारत भूषण, बीके बिंदु, बीके सुनीता बीके कविता मौजूद रही।
hin_Deva hin_Deva